15. Arrondissement vu Paräis

De 15. Arrondissement ( och nach Arrondissement de Vaugirard ) ass ee vun zwanzeg Stadbezierker vu Paräis. Et läit um lénksen Uwänner vun der Seine, am Südweste vun der Stad, an ass 1860 entstanen, nodeems d'Stad op Grond vun engem Gesetz vum 16. Juni 1859 nei opgedeelt gouf an d'Gemenge Vaugirard a Grenelle an d'Stad Paräis integréiert goufen.

Den Arrondissement war bis an d'1970er-Joren e Aarbechterquartier an ass haut eng Wunngéigend vun der mëttlerer an héijer Biergerschicht, well e fir Paräisser Verhältnesser relativ roueg geleeën ass; nëmmen am Süden a Südwesten, am Quartier Javel gëtt et vill Sozialwunnengen.

 Geographesch Lag 
De 15. Arrondissement läit um lénksen Uwänner vun der Seine. E grenzt am Osten, déi aner Säit vun der Gare Montparnasse, un de 14. Arrondissement, am Westen duerch d'Seine getrennt, un de 16. an am Norden un de 7. Arrondissement. Am Süde stéisst en un de Boulevard périphérique op deem senger anerer Säit d'Gemenge Malakoff, Vanves an Issy-les-Moulineaux leien. 

 Quartieren 
Wéi all Paräisser Arrondissement ass en a véier administrativ Quartieren ënnerdeelt:
 57. Quartier Saint-Lambert
 58. Quartier Necker
 59. Quartier de Grenelle
 60. Quartier de Javel
 Biller 

 Kuckeswäertes 
Kleng Auswiel:
 Musée Pasteur an Institut Pasteur
 Musée Antoine Bourdelle
 Musée Mendjisky 
 Parc Citroën
 Parc Georges Brassens
 Square Saint Lambert
 Gare Montparnasse
 Île aux Cygnes

 Um Spaweck 

Kategorie:15. Arrondissement (Paräis)